इस कारीडोर को पाकिस्तानी भाग में भी विकसित करने की भारत की मांग को स्वीकार किये जाने पर हर्ष व्यक्त करते हुए उपराष्ट्रपति ने कहा कि यह कारीडोर हमें पूज्यनीय गुरु और उस स्थान से जोड़ेगा जहां उन्होंने जीवन के अंतिम 18 वर्ष व्यतीत किये। पूज्यनीय गुरु नानक देव जी को श्रद्धांजलि अर्पित करते हुए उपराष्ट्रपति ने कहा कि वे संत विद्वान कवि पथप्रदर्शक तथा क्रांतिकारी विचारक थे जिन्होंने पिछले पांच शताब्दियों से अधिक समय से मानवता के उत्कर्ष को प्रकाशित किया है। इस कारीडोर को दोनों देशों के नागरिकों और उनकी साझा संस्कृति के बीच एक महत्वपूर्ण पुल मानते हुए उपराष्ट्रपति ने आशा व्यक्त की कि यह कारीडोर दोनों देशों के नागरिकों और उनकी सांझी विरासत के बीच नयी संभावनाओं के नये द्वार खोलेगा और नागरिकों को प्रेम भाईचारे और साझी आध्यात्मिक विरासत के अदृश्य धागे से जोड़गा।